ગુજરાતમાં પાટીદાર vs પાટીદારનું યુદ્ધ ચરમસીમાએ પહોંચ્યું છે. એક બાજુ જ્યાં પાસ કન્વીનર હાર્દિક પટેલ છે તો બીજી તરફ ભાજપના યુવા નેતાઓ જીતુ વાઘાણી અને ઋત્વિજ પટેલ છે. નોંધનીય છે કે સુરતની એક રેલી દરમિયાન યુવા મોરચાના પ્રમુખ ઋત્વિજ પટેલ પર પાસના કેટલાક લોકોએ કાંકરી ચાળો કર્યો હતો. રસ્તા પર ઇંડા અને ટામેટા ફેંકવા આવ્યા હતા. અને પાણીના પાઉચ ફેંકી વિરોધ નોંધવામાં આવ્યો હતો.તે બાદ પાસના કાર્યકર્તા વિજય માંગુકિયાને કેટલાક લોકો ઢોર માર મારી લોહીલૂહાણ કરી ગયા હતા.